Januarie 2010-briewe | SARIE
Januarie 2010-briewe	deur admin
Sassy SARIEOok hoe ek later as student nie kon wag dat my naaste supermark die tydskrifte uitpak nie, en ek liewer elders heen gejaag het om een te koop.
Mag ons almal onder die Afrika-son so goed na onsself kyk dat ons astranter sewentigjariges word, met mooi velle en rooi tuitmonde soos op jul skoonheidsblaaie!Elsabé Pepler, Bloemfontein
Intussen het haar situasie verander – daar was onthullings deur Joost – en ons het haar die geleentheid gegee om háár kant van die saak te stel. Vroue − bekend en onbekend − se eie stories is júis die hart van SARIE.
Mý troosdingKaalkop van Nataniel (Troosding, November) het my getroos veral ná die dood van ds. Izak de Villiers. Ek het die rubriek uitgeknip en gebêre, en toe weer ’n paar keer gelees. Jy is mý troosding, Nataniël.Engela Pretorius, Pretoria
Nou weet ekSoos menige ander het ek ná matriek nie geweet wat ek met my lewe wil doen nie. Ek het ’n rekenaarkursus hier en ’n kantoorwerk daar gedoen, en is daarna vir twee jaar Engeland toe. Ek was egter steeds clueless.
Ek het wel ’n ompad geloop om te kom waar ek wil wees, maar oor drie jaar gaan ek my droom-beroep uitleef, want dis nooit te laat nie.Karen Erasmus, Humansdorp
Wie besluit?My vriendin kla sy het nie genoeg om haar bikini “vol” te maak vir ’n cleavage nie.
Wie besluit hieroor? Mans wat geen idee het van die invloed wat hierdie swaar borste op my selfbeeld het nie? Of dalk ’n vrou met mooi, ferm borste?Selfbewus, Ermelo
Ek dink aan die Vrystaat, ons oseane wat ruis, fyn sand op die strande en aan die Drakensberge waar dit lyk of die aarde pas geskep is.
Ek dink aan alles eg Suid-Afrikaans en besluit: Eerder ’n Suid-Afrikaner, want te veel van my is hier ingeploeg en te veel van jou, Suid-Afrika, is in my bloed, my asem, my hart.
My plesier, Weltevredenpark
Hy bly my kindByna vier jaar gelede is ons met dieselfde waarheid gekonfronteer as die ma van die gay seun (Dilemma, SARIE Oktober 2009).
Sterkte aan alle ouers in ons situasie. Ons moet ons kinders liefhê. God plaas niks op ons pad wat ons nie kan hanteer nie.Lana, Kaapstad